16.6.2023
SL
Uradni list Evropske unije
C 214/125 četrtek 19. januarja 2023
H. ker lahko države članice EIB zaupajo izvajanje finančnih instrumentov, ki jih uporabljajo za vlaganje sredstev mehanizma za okrevanje in odpornost v upravičene projekte; ker lahko EIB državam članicam ponudi dodatno financiranje in namensko svetovalno podporo pri vlaganju sredstev iz mehanizma za okrevanje in odpornost; I. ker EIB prispeva k uresničevanju političnih in gospodarskih ciljev Evropske unije ter podpira prednostne naloge zunanjega delovanja Unije v vseh regijah po svetu, tudi v politično občutljivih državah v regijah vzhodnega in sredozemskega sosedstva; J. ker je EIB največji večstranski posojilodajalec v sosednjih regijah EU, kar zajema države vzhodnega sosedstva, Zahodni Balkan, Bližnji vzhod in severno Afriko; ker EIB izvaja operacije zunaj Evropske unije prek mreže skoraj 30 zunanjih pisarn v Afriki, Latinski Ameriki in Aziji; K. ker skupina EIB tesno sodeluje z institucijami EU in drugimi partnerji, da bi podprli cilje in prednostne naloge politike Unije; ker skupina EIB, zlasti v okviru večletnega finančnega okvira za obdobje 2021–2027, sodeluje s Komisijo ter nacionalnimi spodbujevalnimi bankami in institucijami ter institucijami za financiranje razvoja; ker je skupina EIB sodelovala z Evropsko službo za zunanje delovanje in Evropsko banko za obnovo in razvoj, da bi dosegla načela in cilje Pariškega sporazuma do konca leta 2020; L. ker ima EIB vodilno vlogo pri spopadanju s krizo zaradi covida-19 v Evropski uniji in si je močno prizadevala, da bi zlasti malim in srednjim podjetjem ponudila dodatno podporo, in sicer z ustanovitvijo novega vseevropskega jamstvenega sklada, ki bi zagotavljal kapital za mala in srednja podjetja, ki so jih posledice krize še posebej močno prizadele; M. ker je bonitetna ocena EIB AAA potrebna za zagotovitev virov financiranja na trgu po najbolj preferencialnih stopnjah in jo je treba zato ohraniti; N. ker poslovni model EIB zahteva najvišjo raven integritete, preglednosti, odgovornosti in dobrega upravljanja ter ustrezne ukrepe za uspešen in učinkovit boj proti vsem oblikam pranja denarja, financiranja terorizma, organiziranega kriminala in škodljivih davčnih praks, pa tudi proti vrstam prepovedanega ravnanja, ki jih je opredelila v nedavno pregledani politiki za boj proti goljufijam;
Uspešnost finančnih operacij EIB 1. poudarja, da je EIB vodilni izdajatelj in stalno prispeva k inovacijam in razvoju na kapitalskih trgih, hkrati pa spodbuja najstrožje standarde; 2. ugotavlja, da je 31. decembra 2021 skupna bilanca stanja skupine EIB znašala 568 milijard EUR, kar je 11,9 milijarde EUR več kot 31. decembra 2020; 3. ugotavlja, da so v letu 2021 podpisana posojila banke znašala 65,4 milijarde EUR v skladu s ciljem, določenim v operativnem načrtu za leto 2021, in blizu rezultatom preteklih let (66,1 milijarde EUR in 2020 63,3 milijarde EUR); ugotavlja, da je bilo 54,3 milijarde EUR tega zneska lastnih sredstev banke (v primerjavi s 64,6 milijarde EUR leta 2020); 4. poudarja, da je bil – enako kot v prejšnjih letih – največji delež dodeljen v Italiji, Franciji in Španiji (za 16 %, 14 % in 12 % vseh podpisanih posojil) ter da so.
prav tako enako kot v prejšnjih letih, največje deleže prejeli sektorji za promet, globalna posojila in energijo (30,2 %, 18,5 % in 14,8 %); 5. ugotavlja, da so skupna izplačila v letu 2021 znašala 41,4 milijarde EUR (od tega 40,4 milijarde EUR iz lastnih sredstev banke), leta 2020 pa 58,3 milijarde EUR (od tega 56,8 milijarde iz lastnih sredstev banke); 6. ugotavlja, da se je od 31. decembra 2021 neporavnani obseg podpisanih posojil nekoliko zmanjšal na 566,4 milijard EUR (s 588,7 milijarde EUR v letu 2020 oziroma 560,3 milijarde EUR v letu 2019), od tega 82 % za projekte v EU (82,2 % leta 2020 in 81,4 % leta 2019); ugotavlja, da je portfelj izplačanih posojil EIB znašal 443,4 milijarde EUR, medtem ko je konec leta 2020 znašal 444,6 milijarde EUR, konec leta 2019 pa 447,5 milijarde EUR;